9 महीने बाद आरोपी गिरफ्तार, घर खाली नहीं करने पर मारा था
Maharashtra Thane (Waheedabi Noormohammad Shaikh) Murder Case - Follow Thane News Latest Headlines And Updates On Dainik Bhaskar. 9 महीने बाद आरोपी गिरफ्तार, घर खाली नहीं करने पर मारा था
महाराष्ट्र के ठाणे में पुलिस ने एक व्यक्ति को पत्नी और बेटे समेत अरेस्ट कर लिया है। इस व्यक्ति पर 75 साल की विधवा की हत्या और सबूत नष्ट करने का मामला दर्ज किया गया है।पुलिस के मुताबिक मरने वाली महिला वहीदाबी नूर मोहम्मद शेख विधवा थीं और 1990 से कल्याण कस्बे में घर में अकेली रहती थी।
मकान मालिक वहीदा को घर खाली करने के लिए मजबूर कर रहा था क्योंकि री-कंस्ट्रक्शन करना चाहता था। वहीदा की रिश्तेदार ने शिकायत के मुताबिक महिला ने घर खाली करने से इनकार कर दिया था। इस पर मकान मालिक उसे परेशान करता रहता था।
काली पड़ चुकी थी वहीदा की लाश, चारों ओर फैला था खून
शिकायतकर्ता महिला 13 मई 2022 को वहीदा से मिलने उसके घर गई थी। तब तक वह ठीक थी। हालांकि, कुछ दिनों बाद उन्हें मैसेज आया कि 16 मई को उनकी मौत हो गई। जब वह वहां पहुंची तो देखा कि वहीदा का शरीर काला पड़ गया था और चारों ओर खून के धब्बे थे। वहीदा की मौत के बाद मकान मालिक ने फरियादी से घर की चाबियां ले ली थीं।
बाजारपेठ थाने के अधिकारी ने कहा कि शिकायतकर्ता की मांग पर पुलिस ने वहीदा का शव को पोस्टमॉर्टम के लिए भेज दिया।
हत्या के शक पर दर्ज की थी शिकायत
शिकायतकर्ता को शक था कि वहीदा की मौत, हत्या है। इसलिए उसने कोर्ट का दरवाजा खटखटाया। इसके बाद कोर्ट ने जनवरी में पुलिस को मकान मालिक और उसके दो परिवार के सदस्यों के खिलाफ मामला दर्ज करने और जांच शुरू करने का निर्देश दिया।
पुलिस ने शनिवार को तीन लोगों के खिलाफ हत्या, सबूत मिटाने, साजिश के तहत मामला दर्ज किया। बाद में तीनों कों अरेस्ट कर लिया गया।
हत्या से जुड़ी ये खबरें भी पढ़ें...
मैनपुरी में झोपड़ी में लटकता मिला युवक का शव​​​​​​​
जनपद मैनपुरी के थाना क्षेत्र में संदिग्ध परिस्थितियों में युवक का शव खेतों पर बनी झोपड़ी में लटकता मिला। सूचना मिलते ही परिवार में कोहराम मच गया। सूचना पर पहुंची पुलिस ने मृतक का शव कब्जे में लेकर मौत के कारणों को जानने के लिए पोस्टमार्टम के लिए भेजा है। वहीं परिजनों ने शरीर पर लगे चोटों के निशान देखकर हत्या की आशंका जताई है। पढ़ें पूरी खबर...
टीकमगढ़ में युवक की मौत पर बवाल​​​​​​​
मोहनगढ़ थाना क्षेत्र के चंदोखा गांव में शुक्रवार को मारपीट की घटना में युवक की मौत हो जाने के मामले में शनिवार को परिजन और गांव के लोगों ने कैलगुंवा तिगैला पर जाम लगा दिया। परिजन ने मांग की है कि आरोपियों की गिरफ्तारी और अन्य आरोपियों पर केस दर्ज किया जाए। पढ़ें पूरी खबर...